Kui vea parandamine või toote  väljavahetamine ei tule kõne alla või kui müüja ei tee seda mõistliku aja jooksul, võib tarbija nõuda hinnaalandust või kogu tehingu tühistamist. Hinnaalandusest võib piisata näiteks kodumasina pinnadefekti hüvitamiseks. Tehingu tühistamise õigus on tarbijal siis, kui ei ole tegemist väheolulise puudusega ning toodet ei õnnestu mõistlikel tingimustel parandada või välja vahetada. Tarbija ei pea nõustuma, kui talle pakutakse hüvituseks ostuhinna tagastamise asemel kaupluse kinkekaarti või hoopis teistsugust toodet.